bavarian-nlp/barwiki-20250901 huggingface dataset:
Vladimir Putin

Da Vladimir Putin oda aa Wladimir Wladimirowitsch Putin (; * 7. Oktoba 1952 in Leningrad) is a russischa Politika. Seitm 7. Mai 2012 is a President vo Russland. Des wor a aa scho vo 2000 bis Mai 2008. Vo 1999 bis 2000 und vo 2008 bis 2012 wor a Ministapresident vo Russland. Zwischen 2008 und 2012 is a Voasitzenda vo da Partei "Oanigs Russland" gwen.
Wiatschoftlich-soziale Entwicklung vo Russland untam Putin.
In da Regiarungszeit vom Putin hom si am Ofang wiatschoftlich-soziale Datn in Russland teiweis vabessad. Seitn Iwafoi vo russischn Terroristn und Militea auf de Ukraine (Onfang 2014) und da Annexion vo da Krim hod se de Entwicklung owa dramatisch vaschlechtat.
Vabrechn geng de Menschlichkeit.
Obschuss vo da MH-17.
Da Putin drogt de Vaantwoatung fian Todesflug vo da MH-17. Da SPIEGEL hod eindrucksvoi dokumentiad, wea de Vakeahsmaschin MH-17 iwa da Ostukraine obgschossn hod und wia des gscheng is.
AKB48

AKB48 (in engl. glesn wie: "A.K.B. Forty-eight") is a japanische -Popgruppn (Girlgroup), de wo 2008 vo Dichda, Schriftsteja und Produzent Yasushi Akimoto grindd woan is. Olle Liadtexte vo da Band san vom Yasushi Akimoto gschriebm.
De Band hod alloa in Japan iba 20 Milliona CDs vakafft.
2010 hod de Band an "Guinness-Buch vo de Rekorde" Eintrog fia de Gruppn mit da gresstn Ozoi vo Mitgliedan (48 Voimitglieda in Novemba 2010, etzt mea. Ende Oktoba 2013 san af da offizielln Netzseitn vo AKB48 87 Mitglieda glistet.
Midglieda.
Atsuko Maeda, Tomomi Itano, Mayu Watanabe, Anna Iriyama, Rina Kawaei, Karen Iwata, Yuko Oshima, Haruka Ishida, Rie Kitahara, Maria Abe, Miyuki Watanabe, Yuki Kashiwagi, Erena Ono, Haruna Kojima, Haruka Shimazaki, Minami Takahashi, Chisato Nakata, Chiyori Nakanishi, Mariko Nakamura, Nao Furuhata, Ami Maeda, Sakiko Matsui, Sakura Miyawaki, Tomu Mutō, Fūko Yagura, Misaki Iwasa, Mayumi Uchida, Mako Kojima, Haruka Kodama, Kana Kobayashi, Haruka Shimada, Shihori Suzuki, Mariya Suzuki, Yūka Tano, Mariya Nagao, Jurina Matsui, Miho Miyazaki, Sayaka Yamamoto, Yui Yokoyama, Ryōka Ōshima, Shizuka Ōya, Nana Ōwada, Mayu Ogasawara, Saya Kawamoto, Asuka Kuramochi, Aki Takajō, Juri Takahashi, Miyu Takeuchi, Miku Tanabe, Mio Tomonaga, Nana Okada, Rena Katō, Yuria Kizaki, Riho Kotani, Minami Minegishi, Mion Mukaichi, Yuiri Murayama, Yuki Usami, Ayako Uemura, Ayumi Orii, Michiru Hoshino, Shiho Watanabe, Kayano Masuyama, Tomomi Ōe, Hitomi Komatani, Hana Tojima, Rina Nakanishi, Risa Narita, Nozomi Kawasaki, Mai Oshima, Kaoru Hayano, Risa Naruse, Mika Saeki, Megumi Ohori, Kayo Noro, Kazumi Urano, Haruka Kohara, Yukari Satō, Manami Oku, Anna Mori, Natsumi Hirajima, Rumi Yonezawa, Rino Sashihara, Kaoru Mitsumune, Aika Ōta, Haruka Nakagawa, Natsuki Sato, Yuka Masuda, Sayaka Nakaya, Moeno Nitō, Anna Ishida, Tomomi Kasai, Sae Miyazawa, Natsumi Matsubara, Tomomi Nakatsuka, Mika Komori, Mariko Shinoda, Sayaka Akimoto, Shiori Nakamata, Amina Satō, Ayaka Kikuchi, Misato Nonaka, Sumire Satō, Rina Chikano, Miori Ichikawa, Ayaka Umeda, Mina Ōba, Reina Fujie, Suzuran Yamauchi, Mariko Tsukamoto, Haruka Katayama, Rina Ikoma, Erena Saeed Yokota, Nae Suzuki, Atsuki Ishiguro, Risa Tachibana, Ayano Umeta, Rina Ikoma, Yui Oguri, Reina Noguchi, Nana Fujita, Ma Chia-ling
Heakumft vom Bandnoma.
Da Nom „AKB48“ leitet kimmt vom Oatstei "Akihabara" in Tokio.
Auszeichnunga.
Listn vo de wichtigstn Auszeichnunga.
Popmusi

Popmusi, aa Popmusik oda kuaz Pop (a Obkiazung vo engl.: "popular"), is a Musirichdung, de wo in de 1950a Joar aus Rock ’n’ Roll entstandn is. Aa Beatmusi und Folkmusi hom an Einfluss ghobt. Des Genre is vo Musigruppn wia d Beatles popularisiad worn.
Popmusi is a populeare Musi, owa ned jede populeare Musi is genau gnomma Pop. Owa manchmoi wean de Begriffe gleichgsezd.
Unruahnocht

A Unruahnocht oda Freinocht (dt.: Unruhnacht oda Freinacht) is in da baialichn Tradizion a Nocht voa an Feiadog gwen. Des hod damid z doa, dass an am Feiadog koa beweglichs Inventar umdadum steh hod deafa, wei des ned ois schickli goitn hod. So hom de junga Buaschn im Oat in da Nocht voam Feiadog si oft de Gaudi gmochd do nochzhejfa und sejchane umadumstehade Sochan a wengal z "varaama". So hod ma beispuisweis an Heiwogn af a Doch affi gstejd oda a offans Stodltor ausghengt und vazaad.
Bsundare Unruahnächt san de, wo aa no oide Gedda und Geista im Spui san.
Harri Stojka

Da Harri Stojka (* 22. Juli 1957 in Wean) is ana vau de wichtigstn östareichischn Jazz-Musikantn und ana vau de bekauntasdn Roma in Östarreich. Ois Multitalent is a Komponist, Sänga, Gitarrist und hod a eigane Gruppn grindt. Nem Jazz spüd a aa no Swing Musi. Sei Musi-Genre nennt ma aa Zigeina-Jazz (Gypsy Jazz, Gypsy Soul). Ea stähd damid in ana Reih midn Django Reinhardt.
Lem.
Da Harri Stojka kummt aus da Lovara-Rom-Dynastie vom Staum vo de Bagareschtschi, de wos vua 150 Joa aus da Walachei noch Östareich zogn san. Vo 200 Famüliemidgliedan haum nua 6 de Konzentrationsloga vau da Nazizeid iwalebt.
Mid segs Joa hod a midn Gitarrspün augfaungt. Sei gross Vuabüd san in seina Kindheit de Beatles wuan. Sei Vuanaum "Harri" kummt aa vaum George Harrison. Späda hod a mid vü legendärn Musikantn und Gruppn zaumgspüd.
1970 is a ois Jano + Harri Stojka zum easchdn Moi professionö auftretn. Späda is a ois Bossist bei Gipsy-Love vom Karl Ratzher eigstiegn. Glei drauf ois Gitarrist beim legendärn "Objektiv Truth Orchestra" vom Peter Wolf. Noch da Auflesung vo dea Gruppn hod a 1973 in easchdn "Harri Stojka Express" grindt. Vau 1977 bis 1980 wor da Harri Gitarrist bei da wüdn Novak's Kapelle, zu dea Zeid de easchde Punkgruppn vo Wean.
Sudetndeitsche

De Sudetndeitschn san a Voiksgrupp' in Mittleiropa. Vi vo dene nennan si a Deitschbehmen oda Deitschmähra. De Sudetndeitschn woarn de Deitschn in dee Lända vo da behmischen Kron', späda in da Tschechoslowakischn Republik. De Deitschn do sand seit am 12. Jahundat noch Behma, Mähren und Schlesien kemma und de hom si bsonders in de Randgebiete, in West- und Noadbehmen und in'd Städtn ogsiedlt. Am Ofang vom 20. Jarhundat woans um dé drei Milliona Deitsche. 1945 und 1946 sand de meisten vatriam worn und sand in andan deitschen Ländan glandt. Uma oan Million Sudetndeitsche sand nach Bayern abgschom worn. De Boarische Staatsregierung siagt de Sudetndeitschn ois "Viatn Stomm" vo Boaen, neba Baiern, Schwom und Frankn. Heit sand die Sudetndeitschn weitgehnd assimiliad und mit de ondan Stämme vamischt, dass ma se kaum ausananderkennt. In vuin Familien gibts no Gschichtn und Erinnerunggen. Danem gibts a poar Vareine wia d Sudetndeitsche Landsmannschaft, Sudetendeitsche Jugnd d Ackermann-Gmeinde und an Adalbert-Stifter-Verein, wo sich um d politische Vatretung, deitsch-tschechischn Kontakt und Kulturpflege kümman.
Jelena Krstic

De Jelena Krstic (* 7. Jenna 1981 in Kovin, Serbien ois "Jelena Simic"), Kinstlanaum YELL, is a serbisch-östareichische Sängarin. Sie is a Roma und tritt seid 2008 zauman mid da Zigeina-Jazz Ikone Harri Stojka auf. Sie singt Jazz, Wödmusi und klassische Roma-Liada.
Lem.
De Krstic is in ana Musikantnfamülie aufgwoxn und hod scho mit via Joa ian easchtn Auftritt ghobt. Mid 15 Joa is de Jelena vo daham auszong und hods Musigymnasium in Belgrad bsuacht und anno 2000 eafoigreich obgschlossn.
Anno 2000 is de Krstic noch Östareich zong und hod an da Uni fia Musi und Doastölande Kunst in Graz Gsang (Obschluss 2002) und am Weana Konservatorium Komposition und Musitheorie (Obschluss 2007) studiad. 2006 hods im Theata an da Wien ois Gast im Musical „Mitsuko“ mitn Uwe Kröger midgspüd.
2008-2010 is de Krstic im Raumen vaum Projekt „Grooveheadz“ bei vün bedeitandn Festivals auftretn: in da Tiakei, in de USA (New York, Washington), Östareich, Deitschland, Ungarn, Serbien usw. Seit 2008 singt sie in der Gruppn vom Harri Stojka.
Weird Al Yankovic

Da Alfred Matthew "Weird Al" Yankovic (* 23. Oktoba 1959) is a amerikanischa Musika und Komika. Ea is bekonnt duach soine Liedaparodien. Yankovic stöid aa Fuime, Fernsehserien, Polidik und andan Lifestyle satirisch doa. Ea hod aa des Draabuach fian Fuim UHF – Sender mit beschränkter Hoffnung gschriem, wo ea de Hauptroin spuit.
RTL

RTL Television, kuaz RTL, is a deitschsprochiga Privatsenda mid Sitz in Köln. Ea gheat zua RTL-Group und is ois Oblega vom Radiosenda "Radio Luxemburg" entstondn. RTL is a Voiprogramm.
Duach Auslogarung (denglisch: "Outsourcing") vo da Technik und vo de Nochrichtn hod RTL nua no uma 500 Mitorbata fest ogstejt.
Kritik.
Kritisiad wean unta ondam de tiaktn Doku-Soafnopan ("Doku-Soaps"). In Interviews, de wo da Holger Kreymeier mid Teinehman vo "Die Super Nanny" und "Mitten im Leben" gfiaht hod, hom se de Leit extrem negativ iwa de Draamethodn vo de Produktionsfirman ausgsprocha.
Oxnfuat

Oxnfuat, amtli: Ochsenfurt, is a Stod im untafränkischn Landkroas Wiazbuag. De Stod liegt am Main, im sognenndn Maindreieck, zwischn Wiazburg und Kitzingen. De Stod is vo an Haffa Weinbeag umgem und is des Agrarzentrum vom Oxnfuata Gau ("Ochsenfurter Gau").
De historische Oidstod hod no a guad dahoidane Befestigungsolog ausm Middloita, mit an Haffa Tiam und Stodtoa.
McCracken County, Kentucky

McCracken County is a Beziak im Bundesstoot Kentucky in da USA. Da Beziak hod 65.565 Eihwohna. Da Sitz vo da Vawoitung is Paducah.
Da Beziak hod a Fläche vo 694 Quadratkilometa, dovo san 44 Quadratkilometa Wossafläche.
McCreary County, Kentucky

McCreary County is a County im Bundesstoot Kentucky in da USA. Des County hod 18.306 Eihwohna. Da Sitz vo da Vawoitung is in Whitley City.
Geografie.
Des County liegt im Sidostn vo Kentucky, grenzt im Sidn an an Bundesstoot Tennessee und hod a Flächn vo 1115 Quadratkilometa, wovo ocht Quadratkilometa Wossaflächn san.
Es grenzt im Uahzoagasinn an foignde Countys:
Pulaski County, Laurel County, Whitley County, Scott County und Wayne County.
Monte Amiata

Da Monte Amiata is a Beag in Italien.
Ea liegt im Sidn vo da Toskana af hoibadn Weg zwischn Florenz und Rom. Dea Beag is 1738 m houch und wor friaa a Vuikan.
Da Vuikan is im Pleistozän entstandn, vua uma 400.000 bis 200.000 Joar. Ea is zwor scho seit 180.000 Joar neama ausbrocha, es gibd owa no imma hoasse Quejn und Geysire, de wo geothermisch gnuzd wean.
Fremdnvakea.
Da Holzberger Michl und sei Inge mocha do obmn a sauguads Bio-Olivnej wost blos no schleckst. Des hod a scho etliche Auszeichnunga vom "Feinschmecker" griagt. Bei dene zwoa ko ma a in am griabign kloana Ferienheisl einen-super-Urlaub verbringa.
Toskana

De Toskana, boarisch Tuskien, is a Region in Middl-Italien.
Es is a wichtige Kuitualandschoft und hot a grouße historische Bedeitung. Da Nama kimmt aus da Antikn vom Voik vo de Etruska, wo do glebt hom. De Haptstod vo da Toskana is Florenz.
Zua Toskana ghean aa Insln, wia beispuisweis Elba de drittgräßde Insl vo Italien. De Inslgruppn hoaßt ma Toskanisches Archipel.
De Toskana is a Higllandschoft mid vui Woid und Weinbeag. Tippisch san Pinie, Sainzypressn und Oivnbaam. Da häxte Beag is da Monte Prado mid (2054 m).
Florenz

Florenz () is de Haptstod vo da Toskana. Florenz is a bedeitende Kuituastod und hod in da Gschicht vo Eiropa a wichtige Roin gspuit.
Florenz wor im 15. und 16. Joahundat oane vo de reichstn Städt in Eiropa und guit ois Wiagn von da Renaissance. De Medici hom dazua vui beitrogn und es san a bedeitende Kinstla und Wissnschoftla af Florenz keman. Da Leonardo da Vinci hod do gwiakt und da Michelangelo. Da Galileo Galilei wor HofMathematika vo de Medici. Spoda, vo 1865 bis 1870 wor Florenz de Haptstod vom Kinireich Italien.
Florenz wead Joa fia Joar vo mea ois wia 1,6 Mio Leid bsuacht. De historische Innastod is 1982 UNESCO-Wödeabe worn.
Städtpartnaschoftn.
Florenz untahoit mid foigndn Städt Partnaschoftn.
Renaissance

De Renaissance (frz. fia: "Wiedagebuat", vo ital.: "rinascere" "wiedagebuan wean") woa a Kuituabewegung im 15., 16. und 17. Joahundat. Ogfangt hod ois in Italien im Spodmiddloita. Vo do aus hom se de Idään ins iwrige Eiropa ausbroadt, natiale ned iwaroi gleich.
Mid Wiedagebuat is des Wiedaaflebm vo Prinzipien vo da antikn griachischn und remischn Kuitua gmoant. Dazua hod unta ondam as Studium vo da antikn Literatua, as Afkema vo realistischa Molarei und Buidhauakunst und a grundlegende Reform vom Buidungswesn ghead. Da Geist vo da Renaissance hod owa aa an groussn Einfluss af Wissnschoft, Technik und Politik ghobt. Tippisch is aa, dass da oanzlne Mensch ois schepfarisches Individuum in an Vuadagrund gruckt is (Humanismus).
Berihmte Renaissancekinstla san beispuisweis da Leonardo da Vinci, da Tizian, da Michelangelo und da Niamberga Albrecht Dürer. Owa aa Dichda vom Dante Alighieri bis zum William Shakespeare ghean dazua. In da Politik san de Learn vom Stootsphilosphn Niccolò Machiavelli populea worn. De Stod Florenz in da Toskana guit ois Wiagn vo da Renaissance.
Menifee County, Kentucky

Menifee County is a Beziak im Bundesstoot Kentucky in da USA. Da Beziak hod 6306 Eihwohna. Da Sitz vo da Vawoitung is Frenchburg.
Da Beziak hod a Fläche vo 534 Quadratkilometa, dovo san 6 Quadratkilometa Wossafläche.
Mercer County, Kentucky

Mercer County is a Beziak im Bundesstoot Kentucky in da USA. Da Beziak hod 21.331 Eihwohna. Da Sitz vo da Vawoitung is Harrodsburg.
Da Beziak hod a Fläche vo 656 Quadratkilometa, dovo san 6 Quadratkilometa Wossafläche.
Metcalfe County, Kentucky

Metcalfe County is a Beziak im Bundesstoot Kentucky in da USA. Da Beziak hod 10.099 Eihwohna. Da Sitz vo da Vawoitung is Edmonton.
Da Beziak hod a Fläche vo 754 Quadratkilometa, davo is 0 Quadratkilometa Wossafläche.
Monroe County, Kentucky

Monroe County is a County im Bundesstoot Kentucky in da USA. Es hod 10.963 Eihwohna. Da Sitz vo da Vawoitung is in Tompkinsville.
Geographie.
Des County liegt im Sidn vo Kentucky, grenzt an an Bundesstoot Tennessee und hod a Flächn vo 860 Quadratkilometa, wovo drei Quadratkilometa Wossaflächn san.
Es grenzt im Uahzoagasinn an foignde Countys:
Barren County, Metcalfe County, Cumberland County und Allen County.
Muhlenberg County, Kentucky

Muhlenberg County is a Beziak im Bundesstoot Kentucky in da USA. Da Beziak hod 31.499 Eihwohna. Da Sitz vo da Vawoitung is Greenville.
Da Beziak hod a Fläche vo 1242 Quadratkilometa, davo san 12 Quadratkilometa Wossafläche.
Faschismus

Faschismus (italienisch "fascismo") wor uaspringle nua da Nama vo da rechtsextreman Bewegung in Italien untam Benito Mussolini, dea vo 1922 bis 1943 in Italien diktatorisch gheascht hod. Scho in de 1920a Joar is da Begriff auf olle rechtsextreman, totalitärn, nationalistischn Bewegunga in Eiropa generalisiad worn, bsundas aa afn deitschn Nationalsozialismus.
De Haptära vom Faschismus hod vo 1918 bis 1945 dauad. Noch 1945 hoasst ma ähnliche Bewegunga "Neofaschismus". Heit wead da Begriff zum Tei no weida generalisiad und ma redt bei extreman Bewegunga teiweis z. B. vo "Islamfaschismus", "Linksfaschismus" oda "Ökofaschismus".
Des Woat kimt vom italienischn "fasci" (Singular "fascio" – „Bund“ oda „Bindl“), des wiedarum is ausm lateinischn "fasces" entstandn und wo "Ruadnbindl" hoasst. De Ruadnbindl worn im Remischn Reich Symboi vo da Mocht, de vo Leibwochtan voa Kenign, Heaschan und hähan Beamtn headrogn worn san.
Walter Schmidkunz

Da Schmidkunz Walter (* 26. März 1887 z Kiel; † 19. Novemba 1961 z Neuhaus (Schliersee)) wor a bayrischa Valega, Oipinschriftsteja und -journalist. Mid seine populärn Biachl, Sammlunga und Artikln hod aa s Buid vo de Oipn und vom Beagsteign prägt.
Lebn und Weak.
Da Voda vom Schmidkunz is aus Wean kema, sei Muada de Mathilde Porges vo Porgesheim stammt aus ana östareichisch-jidischn Famij. So hod da Walter zeascht amoi de östareichische Stootsbiagaschoft ghobt.
Afgwoxn is a im Sinn vo da Naturbewegung "Lebensreform" (a Oart Vualaifa vo "greana" Kuitua). Ea hod 1904 zu de Midgrinda vom bayrischn "Wandervogel" gheat. Nacha hod a in Minga studiad. Anno 1910 hod a sein easchtn Valog grindt, "Die Scholle", wo a Biacha iwas Beagsteign und Schifoarn aussabrocht hod. Spoda san no weidane Valoge dazua kema. Im Easchtn Wejdkriag hod a ois Leitnant in Siidtirol an da Adamello- und Ortlafront kämpft.
1919 hod a seine Valoge zum "Münchner Dreiländerverlag" zammgfosst, is oba schnej in wiatschoftliche Schwierigkeidn kema. Seid 1920 hod a praktisch imma ois "freia Autor" gorbad.
Kini 8 Hiasch-Jagua Kroin

Da Kini 8 Hiasch-Jagua Kroin, dt König 8 Hirsch-Jaguar Kralle (Teyusi Cuine) woa da oanzige Mixteknheascha dea de moastn Mixtekn unta seina Fiarung vaeint hod. Da Kodex Nuttal bschreibt sei Lebm und seine Totn, agfaungd vo seine Ötan bis za sein Tod.
Sei Jugand.
Ea is 1063 (zwöf Rohr) af d`Wöd kema. Sei Vota "5 Krokodü-Regn-Sunn (Dzavui Ndicandii)" woa da Owapriesta vo Tilantongo. Dea Stodschtoot woa ana da wichtigstn da Mixtekn. Vamuatli hod scho sei Vota de Hochlaundmixtekn im Sidn vaeinign kena. Ois sei Vota da 5 Krokodü mid 61 Joa gschtuam is woa da 8 Hiasch 18 Joa oid. In an Kodex schteht das ea scho mid 8 Joa an Födzug midgmocht hed.
Sei Afkemma.
Im Oita vo zwanzg Jahrln, hod a mid seina Valobtn da Prinzessin 6. Off, de a de Eabin vo da Schtod Jaltepec gwest wa, a wichtigs Heiligdum afgsuacht. Do haums daun de Priestarin Cihuacoatl () Gros) um Rot und Hüf bitt. De hod in 8 Hiasch an de Pazificküstn gschickt za Schtod Tututepec und denan ehna Heascha is a daun a 1308 (6 Rohr) wuan. Aus uns heid ned bekauntn Grind hod a sei Valobte ned heiratn kena. De hod se daun mid sein schpodan Feind und Gegna 11 Wind vaheirat. Dea 11 Wind woa söwa fuahea mid an Hoibschwesta vom 8 Hisch vaheirat. Ea hod a oanige vo seine Hoibbriada umbringa lossn
Da 8 Hiasch söwa w0a mid mera Wiwal vaheirat. Scho alloane aus mochtpolitischn Grind. Wos owa ned beiflußt hod. Den noch Eaowarungen is a mid de Famülin seina Autrautn ned zimpalig um. So maunchn seina augheiratn Vawauntn hod a iwa de Kling schpringa lossn. Laud de Afzoachnungan im Kodex soi ea 94 gressare Oat und Schtäd eaowat hom. Nu Aundare hom se glei eagem.
Im Joa 1097 hod a se aun de Toltekn unta eanan Heascha 4 Jagua autrogn. Des miassatn owa scho de Toltekn-Chichimekn gwest sei, de noch Zafoi vo Tollan vo de Olmeca-Xincalanga den Schtodschtoot Cholula (Cholollala) eaowat haum.
Mid eanane Kriaga san daun de zwoa Briada mid Mixtekn und Toltekn-Chichimekn daun in Südostn owi zogn, vamuatli af Raubzüg oda goa af Eaowarungan aus bis in Nuadyucatan bis za de Maya.
Gmoasaum midm Toltekn Kini "via Jaguar" hod a daun nu mera Raubzüg za de Maya in Sidn owi gfiad.
Sei End.
Umbrocht is da 8 Hiasch 1115 (12 Rohr) vom 4 Wind wuan. Dea a Suhn vo seina easchtn Valobtn 6 Off woa, de daun speda den Gegna vom 8 Hiasch, den 11 Wind gheirat hod. Vamuatli woa da 8 Hiasch scho a rechta Despot, weu bei dem Mod aun eam, haum em 4 Wind mera Fiaschtn intaschtizt. Da 4 Wind hod daun zwoa Techta vom 8 Hiasch gheirat. Es woan domois scho a wengl vazwickte Vawaundtschoftsvahötniss!
Oldham County, Kentucky

Oldham County is a Beziak im Bundesstoot Kentucky in da USA. Da Beziak hod 60.316 Einwohna. Da Sitz vo da Vawoitung is La Grange.
Da Beziak hod a Fläche vo 509 Quadratkilometa, dovo san 19 Quadratkilometa Wossafläche.
Martini

Martini, dt. "Martinstag", am 11. Novemba is da Gedenkdog fian heilign Martin und a Dog mit an Haffa Brauchdum. Da Martin wor a remischa Offizia, dea wo im 4. Joarhundat glebt hod und nacha zum Kristndum konvertiad und Bischof worn is. Ea is in Pannonien, im heiting Ungarn gebuan und bei Tours, im heiting Frankreich gstuam. Des Brauchdum hod owa andane Wuazln und midm Martin nua weng z doa.
Wuazln vom Brauchdum.
Des Brauchdum z Martini hod vaschiedne Wuazln. Friaa wor im Kristndum da 11. Novemba da Ofang vo da Fostnzeid. Fia de Orthodoxn guit des teiweis bis heit. Am lezdn Omd vuam 40-Doges-Fostn hod ma no amoi so richtig fressn und saufa deafa, so wia spoda in da Fostnocht ("Fastnacht"). Dass da rheinische Karneval am 11.11. ofangt, hängt aa damid zamma.
Z Martini wor de Wiaschoftssaison fia de Bauan z End. De Steian (Zehntn) hom miassn zoit wean, de Deanstleid san freigstejd und auszoit worn, de Pocht und de Zinsn hom miassn beglicha wean. Martini wor da traditioneje Zins- und Zoidog. Friaa is gean in Naturalien zoit worn, z Martini oft mid an Gansl. So hod ma de Gansln ned iwan Winta duachfuadan miassn. Oft san de Martinigansln nacha glei am sejm Dog gessn worn.
Partei vo da Vanunft

De Partei vo da Vanunft (daitsch "Partei der Vernunft", "PDV") is a libertäre deitsche Kloinpartei. Se foadet an Minimalstoot. Unda andem soin de direkten Steuern und da Euro, und a de gsamte Eiropäische Union abgschafft wean. Sozialhuifen, wie da Mindestlohn und da ESM wean aa abgelehnt.
John Mayall

John Brumwell Mayall, (* 29. Novemba 1933 in Macclesfield, Cheshire, England; † 22. Juli 2024 in Kalifornien) war a Midbegrinda voum britischn Blues am Ofang vo de sechzga Joa. Zam midm "Alexis Korner," isa oana vo de Vodan voum weißn Blues.
Lem.
Da John Mayall is am 29. Novemba 1933 in da englischn Gloastod Macclesfield in da Nat vo "Manchester" af d Wejd kumma, weid weg vo da schwoazn amerikanischn BluesKuitua. Sei Voda woa a Jazzmusika und hod eam s Giddar, Bänscho und s Ukulelespuin zoagt. Scho 1950 hoda seine easchdn Gigs in Manchester kobt. No hoda zan Milidäa miasn und woa fia drei Joa in Korea. Dano isa 1955 afa Kunsthochschui ganga und hod a Ausbuidung zan Grafikdiseina gmochd.
1962 hoda a Bluesgruppm, de "Powerhouse Four grind, de nocha in" "Blues Syndikat" umgnennt woan is. Do hod a da Bassist "John McVie" mid gschpuit, am Midgrinda vo "Peter Greens Fleetwood Mac "1967. 1963 hod da Mayall sei Bänd nomoi umgstejd und hods im Londoner Marquee Club untam Nama "Bluesbreakers "dahea brochd und so hoasts heid ano.
Mid da Zeid hom vui bekannte Musika bei de Bluesbreakers gspuit, "Eric Clapton, Peter Green, John Mc Vie, Mick Taylor", spada "Walter Trout" und "Coco Montoya".
2001 hoda sei 40-jarigs Bühnajubeläum gfeiad und hod mid de berihmndn Rock - und Bluesmusika "Gary Moore", "Chris Rea" und "Otis Rush, s Oibum All Along the Ride eigspuid." Sein 70. Gebuatsdog 2003, hod da John Mayall mid an Konzert in Liverpool gfeiat, wo a Eric Clapton, Mick Taylor und da Dschäßmusika "Chris Barber" mid gspuit hom. Bis heid spuit da Mayall mit seine Bluesbreakers no oawei in de USA, Eiropa und Australien, owa nua no in gloane Klubs oda gräßane Bluesfestln.
In de Hitparan gfind ma an John Mayall kam, owa sei Weak woa und is enoam fia de Weidaentwiglung voum Blues. Ea hod zoireiche Musika beeinflussd. 2005 hoda de Eanennung zan "Officer of the Order of the British Empire" griagt.
Paul Neu

Da Neu Paul (* 9. Novemba 1881 z Neiburg an da Doana; † 16. März 1940 z Minga) wor a bayerisch Kinstla, Gstoita und Illustrator.
Da Neu Paul hod z Minga Architekdua studiad, hod se owa boid af grafische Gstoitung valegt. Ea hod an Haffa Biacha illustriad und fia Zeidschriftn gorwad. Ea hod aa Reklamemarkn, Briafmarkn, Plakat oda Keramik entworfa. Oana vo seine bedeidandstn Orbatn worn fiad Jubiläumswiesn (Oktobafest) 1910.
Weak (Auswoi).
Plakat:
Buachillustration:
Reklamemarkn:
Bleiglosfensta und Tepfawoarn: